ສ​ຫລ ເອົາ​ບໍ​ລິ​ສັດ​ຈີນເຂົ້າ​ ໃນ​ບັນ​ຊີ​ດຳ ຍ້ອນລະເມີດ​ ສິດ​ທິ​ມະ​ນຸດ ​ຕໍ່​ຊາວ​ວີ​ເກີ້ ແລະ​ມຸ​ສ​ລິມ 
 ໂຄ​ສົກ​ກະ​ຊວງ​ການ​ຕ່າງ​ປະ​ເທດ​ຈີນ ທ່ານ​ເກັງ ຊວງ ກ່າວວ່າ ການ​ເຄື່ອນ​ໄຫວ​ ຂອງ​ລັດ​ຖະ​ບານ​ປະ​ທາ​ນາ​ທິ​ບໍ ດີ​ທ​ຣຳ ແມ່ນ​ແຊກ​ແຊງ​ເຂົ້າ​ໃນກິດ​ຈະ​ການ​ພາຍ​ໃນ​ຂອງ​ຈີນ.
ຈີນໃນວັນອັງຄານມື້ນີ້ ໄດ້ສະແດງການຄັດຄ້ານຕໍ່ການທີ່ສະຫະລັດໄດ້ຈັດເອົາ 28 ອົງການແລະບໍລິສັດຂອງຈີນເຂົ້າໄວ້ໃນບັນຊີດຳ ຍ້ອນຖືກກ່າວຫາວ່າ ລະ ເມີດສິດທິມະນຸດຕໍ່ຊາວວີເກີ້ ແລະຊາວມຸສລິມກຸ່ມນ້ອຍອື່ນໆ ໂຄສົກກະຊວງການຕ່າງປະເທດຈີນ ທ່ານເກັງ ຊວງ (Geng Shuang) ກ່າວ ຢູ່ທີ່ກອງປະຊຸມຖະແຫຼງຂ່າວວ່າ ການເຄື່ອນໄຫວຂອງລັດຖະບານປະທານາທິບໍ ດີທຣຳ ແມ່ນແຊກແຊງເຂົ້າໃນກິດຈະການພາຍໃນຂອງຈີນ ອົງການແລະກຸ່ມຕ່າງໆທີ່ມີຊື່ຢູ່ໃນບັນຊີດຳແມ່ນຖືກຫ້າມບໍ່ໃຫ້ຊື້ເຄື່ອງອາໄຫຼ່ແລະ ອຸບປະກອນຮາຍເທັກຕ່າງໆຈາກບໍລິສັດສະຫະລັດ ໂດຍບໍ່ໄດ້ຮັບອະນຸຍາດ ກະຊວງການຄ້າຂອງສະຫະລັດກ່າວວ່າ ອົງການແລະບໍລິສັດຕ່າງໆທີ່ມີຊື່ຢູ່ໃນ ບັນຊີດຳ ແມ່ນຮວມທັງຫ້ອງການຮັກສາຄວາມສະຫງົບ ເຂດປົກຄອງຕົນເອງຊີນຈຽງ ໄດ້ຖືກກ່າວຫາວ່າ ເປັນສ່ວນນຶ່ງໃນການປຸກລະດົມກົດຂີ່ຂອງລັດຖະ ບານຈີນ ຈັບກຸມຄຸມຂັງໂດຍພະລະການຂະໜາດໃຫຍ່ແລະສອດແນມເບິ່ງຊາວ ມຸສລິມທີ່ເປັນຊົນກຸ່ມນ້ອຍ ທ່ານວິລເບີ ຣອສ ລັດຖະມົນຕີກະຊວງການຄ້າຂອງສະຫະລັດ ກ່າວວ່າ “ລັດຖະບານສະຫະລັດແລະກະຊວງການຄ້າແມ່ນບໍ່ສາມາດແລະຈະບໍ່ຍອມຮັບເອົາ ການກົດຂີ່ ແບບໂຫດຮ້າຍປ່າເຖື່ອນ ຕໍ່ພວກຊົນຊາດຊົນເຜົ່າກຸ່ມນ້ອຍຢູ່ໃນຈີນ ການເອົາມາດຕະການນີ້ ຈະຄ້ຳປະກັນວ່າ ເທັກໂນໂລຈີຂອງພວກເຮົາແມ່ນສົ່ງ ເສີມບັນຍາກາດໃນການມີສິດເສລີພາບຂອງສ່ວນບຸກຄົນແລະວິສາຫະກິດທີ່ເປັນ ອິດສະຫຼະ ບໍ່ແມ່ນເພື່ອນຳໃຊ້ສຳລັບກົດຂີ່ ປະຊາກອນພວກຊົນກຸ່ມນ້ອຍທີ່ບໍ່ສາມາດປ້ອງກັນໂຕເອງໄດ້ ” ຈີນໄດ້ປະຕິເສດວ່າ ຕົນບໍ່ໄດ້ຕັ້ງໃຈ ປຸກລະດົມເພື່ອກົດຂີ່ຊາວມຸສລິມກຸ່ມນ້ອຍໂດຍເວົ້າວ່າ ຕົນແນເປົ້າໃສ່ໃນອັນທີ່ຕົນເອີ້ນວ່າ ພວກຫົວຮຸນແຮງຈັດທາງສາ ສະໜາ ນອກນັ້ນແລ້ວ ຈີນຍັງບໍ່ໄດ້ໃຫ້ຄວາມສຳຄັນຕໍ່ລາຍງານຂ່າວກ່ຽວກັບສູນຄຸມຂັງນັກໂທດທີ່ໂຫດຮ້າຍປ່າເຖື່ອນສຳລັບຊາວວີເກີ້ ໂດຍເອີ້ນສູນເຫຼົ່ານີ້ວ່າ ຄ້າຍສຳ ມະນາແລະສູນກາງຝຶກອົບຮົມ ທີ່ບໍ່ມີການປະພຶດປະຕິບັດທີ່ບໍ່ຖືກຕ້ອງໃດໆເລີຍ